Ir-Regolament tal-Kummissjoni (KE) Nru 135/2004
tas-27 ta’ Jannar 2004
li jissupplementa l-Anness għar-Regolament (KE) Nru 2400/96 dwar id-dħul ta’ ċerti ismijiet fir-Reġistru ta’ denominazzjonijiet protetti ta’ oriġini u indikazzjonijiet ġeografiċi protetti (Fraise du Périgord and Queso de Valdeón)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-identifikazzjoni u l-ismijiet ta’ l-oriġini għall-prodotti agrikoli u l-oġġetti ta’ l-ikel [1], u partikolarment l-Artikoli 6(3) u (4) li jinsabu fih,
billi:
(1) Taħt l-Artikolu 5 tar-Regolament (KEE) Nru 2081/92, Franza bagħtet lill-Kummissjoni applikazzjoni għar-reġistrazzjoni ta’ l-isem "Fraise du Périgord" bħala indikazzjoni ġeografika protetta, u Spanja bagħtet lill-applikazzjoni għar-reġistrazzjoni ta’ l-isem "Queso de Valdeón" bħala indikazzjoni ġeografika protetta.
(2) Skond l-Artikolu 6(1) ta’ dak ir-Regolament, l-applikazzjonijiet instabu li jissodisfaw il-kondizzjonijiet kollha stabbiliti fih u partikolarment li tinsab fihom l-informazzjoni kollha meħtieġa skond l-Artikolu 4 tiegħu.
(3) L-ebda dikjarazzjoni ta’ oġġezzjoni, fis-sens tal-Artikolu 7 tar-Regolament (KEE) Nru 2081/92, ma kien mibgħut lill-Kummissjoni wara l-pubblikazzjoni fil-Ġurnal Uffiċjali tal-Unjoni Ewropea [2] ta’ l-ismijiet illistjati fl-Anness għal dan ir-Regolament.
(4) L-ismijiet b’ hekk jikkwalifikaw biex jiddaħħlu fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" u biex ikunu mħarsa fil-livell tal-Komunità bħala indikazzjoni ġeografika protetta.
(5) L-Anness għal dan ir-Regolament jissupplementa l-Anness għar-Regola tal-Kummissjoni (KE) Nru 2400/96 [3],
ADOTTAT DAN IR-REGOLAMENT:
Artikolu 1
L-ismijiet illistjati fl-Anness għal dan ir-Regolament huma hawnhekk miżjuda ma’ l-Anness għar-Regolament (KE) Nru 2400/96 u mdaħħla bħala indikazzjoni ġeografika protetta (IĠP) fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" previst fl-Artikolu 6(3) tar-Regolament (KEE) Nru 2081/92.
Artikolu 2
Dan ir-Regolament jidħol fis-seħħ fl-20 jum ta’wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta’ Jannar 2004.